gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8041, del 17-05-2017 (2017/3992)

RESOLUCIÓ de 2 de maig de 2017, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8041

Data del DOGV
:   17-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3992


Data del document
:   02-05-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 2 de maig de 2017, de la Direcció General de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana. [2017/3992]  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que es transcriu com a annex a la present resolució.  
  
València, 2 de maig de 2017.- La directora general de Relacions amb la Unió Europea i l'Estat: Daría Terrádez Salom.  
  
  
  
ANNEX  
Acord de la Comissió Bilateral de Cooperació Administració General de l'Estat - Generalitat en relació amb la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana  
  
La Comissió Bilateral de Cooperació Administració General de l'Estat - Generalitat ha adoptat l'Acord següent:  
1. Iniciar negociacions per a resoldre les discrepàncies manifestades en relació amb els articles 2; 5.3 (lletres b, d, e); 6; 10; 11.4; 12; 13; 14; 15; 16; 18; 19; 23; 30; 31; 33 (incís 2 i incís 3, lletres b, e, f, g); 34.1; 35.1; annex I i annex II de la Llei 2/2017, de 3 de febrer, de la Generalitat, per la funció social de l'habitatge de la Comunitat Valenciana.  
  
2. Designar un grup de treball per a proposar a la Comissió Bilateral de Cooperació la solució que pertoque.  
3. Comunicar aquest acord al Tribunal Constitucional per qualsevol dels òrgans mencionats en l'article 33.2 de la Llei orgànica del Tribunal Constitucional, als efectes que en el mateix precepte és recullen, així com publicar aquest acord en el Boletín Oficial del Estado i en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 7979, del 14-02-2017 (2017/1082)

Informació pública de la modificació de tarifes de manteniment de comptadors a Almàssera.
-----------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1082


Organisme emissor
:   Omnium Iberico, SA

Tipus de document
:   Anunci

Informació pública de la modificació de tarifes de manteniment de comptadors a Almàssera.  
 [2017/1082]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que procedeix actualitzar la quota de manteniment de comptadors a Almàssera  
  
  
 Any 2017  
 Manteniment Lloguer  
 ?/mes ?/mes  
Fins a 13 0,515 1,146  
15 0,772 1,721  
20 1,309 2,948  
25 1,831 3,880  
30 2,597 5,052  
40 5,223 8,497  
50 7,809 16,000  
65 15,651 26,295  
80 23,459 36,562  
100 31,280 47,656  
125 46,927 67,399  
150 67,784 92,349  
200 125,116 157,869  
  
  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
  
Cosa que es fa pública perquè en prengueu coneixement.  
  
València, 9 de febrer de 2017.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8050, del 29-05-2017 (2017/4038)

Notificació de la sentència dictada en el judici verbal número 1849/2013.
-------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4038


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 1849/2013. [2017/4038]  
Judici verbal número 1849/2013  
Part demandant: Comunitat de Propietaris Residencial El Puerto I, fase VI.  
Part demandada: successors hereditaris o herència jacent de Liria Ródenas Montoro.  
Sobre: verbals de propietat horitzontal.  
  
En el judici verbal número 1849/2013 s'ha dictat la sentència, de data 30 de setembre de 2016, en què s'ha ordenat notificar als successors hereditaris o herència jacent de Liria Ródenas Montoro i, atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, s'hi pot interposar un recurs d'apel·lació que resoldrà l'audiència provincial.  
  
I a fi que valga de notificació de forma deguda als successors hereditaris o herència jacent de Liria Ródenas Montoro, expedisc aquest edicte.  
  
Torrevieja, 30 de gener de 2017.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8059, del 09-06-2017 (2017/4558)

Notificació de la sentència dictada en el procediment de guarda i custòdia número 132/2017.
-------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4558


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de guarda i custòdia número 132/2017. [2017/4558]  
Vicente Miñana Llorens, lletrat de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat la Sentència número 88/2017 que té l'encapçalament i la dispositiva que s'ha ordenat publicar adaptats a la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei orgànica de protecció de dades 15/1999, de 13 de desembre, i que, literalment, són com segueix:  
  
«Procediment: guarda i custòdia número 000132/2017-H.  
Demandant: María Gabriela Fajardo Zambrano.  
Procuradora: Verónica Sánchez Mataran.  
Lletrada: Ana Belén Sarrión Aguado.  
Demandat: Washington Lenin Guzmán Valero.  
Magistrat jutge que ho dicta: Javier Alba Marín.  
Dénia, 27 d'abril de 2017  
Part dispositiva: estimatòria parcial.  
El text íntegre de la resolució es troba a disposició de la part a l'oficina judicial.  
Mode d'impugnació: ordinària; advertiu-los que no és ferma atés que, en contra, s'hi pot interposar un recurs d'apel·lació que s'interposarà davant d'aquest jutjat per a davant de l'Audiència Provincial d'Alacant, dins del termini de 20 dies.»  
  
Atés el parador ignorat de la part demandada, Washington Lenin Guzmán Valero, estenc aquesta cèdula perquè valga de notificació de forma deguda.  
  
Dénia, 22 de maig de 2017.- El lletrat de l'Administració de justícia: Vicente Miñana Llorens.
Diari Oficial de la Generalitat Valenciana


Sumari del DOGV 7972, del 03-02-2017 (2017/342)

Notificació de la interlocutòria dictada en el rotlle d'apel·lació número 2061/2016.
------------------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/342


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apel·lació número 2061/2016. [2017/342]  
Procediment: recurs d'apel·lació (LECN) número 002061/5232-OP.  
  
Dimana de l'execució hipotecària número 000774/2014  
Del Jutjat de Primera Instància i Instrucció número 1 de Paterna  
Román Rodríguez de Albaladejo, lletrat de l'Administració de justícia de la Secció Novena de l'Audiència Provincial de València, mitjançant aquest edicte faig saber que, en virtut del que s'ha disposat mitjançant la resolució del dia de hui, dictada en el rotlle d'apel·lació número 002061/2016, que prové de l'execució hipotecària 000774/2014, seguit davant el Jutjat de Primera Instància i Instrucció número 1 de Paterna, s'ha disposat notificar a l'apel·lat que no ha comparegut en aquesta alçada, que es dirà al final, la resolució dictada en el rotlle esmentat que té l'encapçalament i la part dispositiva que són com segueix:  
  
«Encapçalament  
València, 20 de desembre de 2016  
La Secció Novena de l'Audiència Provincial de València, sent-ne ponent la magistrada Purificación Martorell Zulueta, ha vist aquest rotlle d'apel·lació número 002061/2016, dimanant de les actuacions d'execució hipotecària número 000774/2014, promogudes davant del Jutjat de Primera Instància i Instrucció número 1 de Paterna, entre les parts; d'una, com a apel·lant, Banco de Sabadell, SA, representat pel procurador dels tribunals Juan Francisco Navarro Tomás i assistit pel lletrat Ignacio Uriz Fina, i d'una altra, com a apel·lats, Washington Feliciano Zambrano Arriaga i Cruz M.ª Loor Romero de Zambrano, en virtut del recurs d'apel·lació interposat per Banco de Sabadell, SA.  
Part dispositiva  
Estime el recurs d'apel·lació formulat per la representació de Banco de Sabadell, SA, contra la interlocutòria del Jutjat de Primera Instància número 1 de Paterna, de 26 de febrer de 2016, que es revoca i es deixa sense efecte, sense fer un pronunciament impositiu en matèria de costes i amb la restitució a la part apel·lant de l'import del dipòsit constituït per a apel·lar.»  
  
I perquè el que s'ha disposat es complisca i valga de notificació als apel·lats que no ha comparegut en aquesta alçada, Washington Feliciano Zambrano Arriaga i Cruz M.ª Loor Romero de Zambrano, expedisc aquesta resolució que es publicarà en el Diari Oficial de la Generalitat Valenciana.  
  
València, 16 de gener de 2017.- El lletrat de l'Administració de justícia: Román Rodríguez de Albaladejo.
Diari Oficial de la Generalitat Valenciana


Sumari del DOGV 7957, del 13-01-2017 (2016/10544)

RESOLUCIÓ de 25 de novembre de 2016, de la Universitat de València, per la qual nomena Jesús Soret Medel professor titular d'universitat, de l'àrea de coneixement Tecnologia Electrònica.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7957

Data del DOGV
:   13-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/10208


Data del document
:   25-11-2016

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 25 de novembre de 2016, de la Universitat de València, per la qual nomena Jesús Soret Medel professor titular d'universitat, de l'àrea de coneixement Tecnologia Electrònica. [2016/10721]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 4 de juliol de 2016 (BOE 18.07.2016), per a la provisió de la plaça núm. 6503 de professor titular d'universitat (concurs núm. 16/2016), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
Nomenar Jesús Soret Medel professor titular d'universitat, de l'àrea de coneixement Tecnologia Electrònica, adscrita al departament Enginyeria Electrònica.  
  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 25 de novembre de 2016.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 8061, del 13-06-2017 (2017/4227)

Informació pública de l'expedient de declaració de l'incompliment del deure d'edificar sobre un solar a Dénia.
--------------------------------------------------------------------------------------------------------------

### Dades del document

Número de DOGV
:   8061

Data del DOGV
:   13-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4227


Data del document
:   05-05-2017

Organisme emissor
:   Sociedad Impulsora de Solares Ociosos, SL

Tipus de document
:   Anunci

Descriptors 

:   * Dénia
    * empresa privada
    * pla d'urbanisme

Informació pública de l'expedient de declaració de l'incompliment del deure d'edificar sobre un solar a Dénia.  
 [2017/4227]  
Als efectes previstos en l'article 185.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (d'ara en avant LOTUP), es fa saber que la mercantil Sociedad Impulsora de Solares Ociosos, SL, proveïda amb CIF Y70530067, ha iniciat el procediment per a la declaració de l'incompliment del deure d'edificar sobre un solar situat en el terme municipal de Dénia (Alacant), partida Suertes del Mar, que confronta amb els següents carrers: carrer Riu Algar, números 6, 8 i 10; carrer Riu Bolulla, número 2; i carrer Riu Alberca, números 7, 9, 11 i 13, per a la qual cosa ha protocol·litzat la documentació requerida en l'article de referència a la notaria de José María González Arroyo sítia a Dénia (Alacant), Marqués del Campo, 46, entresòl, per mitjà d'acta de data 05.05.2017, amb el número 859 de protocol.  
En virtut del que disposa l'article 185.1.c de la LOTUP, se sotmet a informació pública l'expedient de referència, per un termini d'un mes, a comptar des de l'endemà de la publicació del present anunci en el Diari Oficial de la Generalitat Valenciana. Durant aquest termini, qui acredite un interés en l'expedient podrà examinar la documentació depositada a la notaria de José María González Arroyo situada a Dénia (Alacant), Marqués del Campo, 46, entresòl, 03046, de dilluns a divendres, en horari 09.00 a 14.00 hores, i formular totes les al·legacions que considere adequades al seu dret.  
  
Dénia, 5 de maig de 2017.- En representació d'Arevic Aicarged, SL, administradora solidària: Miguel Ángel Santos Lara.
Diari Oficial de la Generalitat Valenciana


Sumari del DOGV 8183, del 04-12-2017 (2017/9892)

Informació pública de la dissolució i liquidació de la cooperativa.
-------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9892


Organisme emissor
:   Bar Los Tres Hermanos, SCOOP V.

Tipus de document
:   Anunci

Informació pública de la dissolució i liquidació de la cooperativa. [2017/9892]  
Una vegada aprovada en Junta General la citada dissolució i liquidació, la Junta General es va celebrar el dia 16 d'octubre de 2017, i s'hi van acordar la dissolució i liquidació per decisió unànime dels tres socis.  
  
Jarafuel, 16 d'octubre de 2017.- El president: José Luis Martínez Calatayud. La secretària de la Junta General i del Consell Rector: Carmen Rosa Martínez Tejedor.
Diari Oficial de la Generalitat Valenciana


Sumari del DOGV 7961, del 19-01-2017 (2016/10841)

Formalització del contracte número 80/16. Servei d'atenció al públic de l'IVAM en taquilles i sales d'exposicions.
------------------------------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10365


Data del document
:   20-12-2016

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número 80/16. Servei d'atenció al públic de l'IVAM en taquilles i sales d'exposicions. [2016/10417]  
1. Entitat adjudicadora  
a) Organisme: IVAM.  
b) Dependència que tramita l'expedient: Departament de gestió administrativa.  
c) Número d'expedient: 80/2016.  
  
2. Objecte del contracte  
a) Tipus de contracte: serveis.  
b) Descripció de l'objecte: Servei d'atenció al públic de l'IVAM en taquilles i sales d'exposicions.  
c) Publicació de l'anunci de licitació: Diari Oficial de la Comunitat Valenciana número 7872, de data 13 de setembre de 2016.  
  
3. Tramitació i procediment  
a) Tramitació: urgent.  
b) Procediment: obert.  
  
4. Pressupost base de licitació IVA exclòs  
Import total: 1.462.678,66 euros, IVA exclòs.  
  
5. Formalització  
a) Data: 19 desembre de 2016.  
b) Contractista: Integra Mantenimiento, Gestión y Servicios Integrados Centro Especial de Empleo-Valencia, SL, y CLECE, SA., Unió Temporal d'Empreses, Llei 18/1982, de 26 de maig, denominada abreviadament, UTE SERIVAM.  
c) Nacionalitat: espanyola.  
d) Import de la formalització IVA exclòs: 1.037.196,27 euros.  
Cosa que s'anuncia perquè en prengueu coneixement.  
  
València, 20 de desembre de 2016.- El director gerent: José Miguel García Cortés.
Diari Oficial de la Generalitat Valenciana


Sumari del DOGV 7969, del 31-01-2017 (2017/197)

Notificació de la sentència dictada en el procediment de divorci contenciós número 2602/2014.
---------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/197


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 2602/2014. [2017/197]  
Fabiola Alonso Velázquez, lletrada de l'Administració de justícia del Jutjat de Primera Instància número 2 de Torrevieja, faig saber que en el procediment de família, divorci contenciós número 2602/2014, seguit en aquest jutjat, s'ha dictat diligència d'ordenació de data 21 de novembre de 2016 en què s'ha disposat notificar la sentència, de data 21 de novembre de 2016, a Mario Díaz Chozas, atés que ha sigut negativa la pràctica de la diligència al domicili que consta en les actuacions i que ha resultat de la investigació domiciliària efectuada i, pel fet que se'n desconeix el parador, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, s'hi pot interposar un recurs.  
I a fi que valga de notificació de forma deguda a Mario Díaz Chozas, expedisc aquest edicte. Torrevieja, 16 de desembre de 2016.  
De conformitat amb el que disposa la Llei orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen el caràcter confidencial i no n'és permesa la transmissió o comunicació pública a través de qualsevol mitjà o procediment, i s'han de tractar exclusivament per a les finalitats pròpies de l'Administració de Justícia.  
El contingut de l'edicte s'ajusta al que disposa la Instrucció número 6/2012, de la Secretaria de l'Administració de Justícia.  
  
Torrevieja, 16 de desembre de 2016.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 8065, del 19-06-2017 (2017/4590)

Informació pública de l'expedient d'autorització ambiental integrada amb avaluació d'impacte ambiental d'una explotació porcina d'enceball, ubicada al terme municipal de Vilanova d'Alcolea.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4590


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'autorització ambiental integrada amb avaluació d'impacte ambiental d'una explotació porcina d'enceball, ubicada al terme municipal de Vilanova d'Alcolea. [2017/4590]  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 050/16 IPPC, relatiu a Argelia Barreda Martínez, amb NIF 38263683F i domicili als efectes de notificacions al carrer Major, número 10 de la Torre d'en Doménec (Castelló), que té com a objecte l'autorització ambiental integrada de l'explotació porcina.  
  
  
Peticionari: Argelia Barreda Martínez.  
Emplaçament: parcel·les 193 i 320 del polígon 2 del terme municipal de Vilanova d'Alcolea (Castelló).  
Projecte: projecte bàsic d'activitat per a autorització ambiental integrada d'explotació porcina d'engreixament, en el terme municipal de Vilanova d'Alcolea (Castelló), promoguda per Argelia Barreda Martínez  
  
  
Cosa que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats les al·legacions que consideren convenients.  
  
Durant aquest termini les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, 77 de València i a l'Ajuntament de Vilanova d'Alcolea (Castelló), on estaran exposats en hores d'atenció al públic.  
  
  
Una vegada finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 26 d'abril de 2016.- El director general del Canvi Climàtic i Qualitat Ambiental: Joan Piquer Huerga.